钦定古今图书集成/明伦汇编/氏族典/第287卷 > 黄表
## 钦定古今图书集成/明伦汇编/氏族典/第287卷 > 黄表

按《咸宁县志》：“表字一屏，革除中辅臣黄子澄之后也。
文皇靖难，子澄九宗皆赤，幼子仲真，潜居咸之湾湖，
易姓去，共为田，名中直，生达颖，颖生秩。仁宗登极，褒
扬子澄之忠，录用其后，秩得复姓，赐陕西苑马寺少
卿。生玑，字齐轩，以明经任邳州同知，升开封府知府，
累迁参政。表，其子也。生而颖异，日记千言。辛巳成进”
士。授工部主事。世宗即位，与费宏、张璁等议《兴献礼》，
称旨。将大用之。以父艰归，旋卒。